Prof. Spangenberg sit sy Veldtog Voort
Category: Probleme met Kerklike Dogma
Die verwerping van evangeliese beskouings oor die maagdelike geboorte en Godheid van Jesus, asook die goddelike inspirasie en foutloosheid van die Bybel, gaan onverpoosd voort en is besig om in felheid toe te neem. Een van die leidende persone in hierdie veldtog in Suid-Afrika is prof. I.J.J. (Sakkie) Spangenberg, 'n teoloog verbonde aan die Universiteit van Suid-Afrika.
Opsomming: Die grondbeginsels van die Christelike geloof word toenemend deur teoloë verwerp. Dit is net 'n kwessie van tyd voordat verskeie predikante ook hierdie voorbeeld sal navolg.
Daar is die afgelope aantal jare 'n groeiende beweging in die tradisioneel Christelike wêreld aan die gang om die Drie-enige God en sy Woord te verwerp. Die leiers van die beweging noem dit 'n nuwe hervorming. Dit is egter nie 'n nuwe reformasie nie, maar 'n deformasie, m.a.w. die verwerping van Christus en Christelike beginsels, sodat die weg na 'n mistiese en multigodsdienstige wêreldgodsdiens gebaan kan word. Die nuwe universele god word in 'n meditatiewe transtoestand geestelik ervaar. Die formele aanbidding van God word dus gestaak.
Daar is in die Bybel talle verwysings na godsdienstige vervalsings wat deur die duiwel gebruik word om mense geestelik op 'n dwaalspoor te laat beland. Wat is die oplossing hiervoor? Apologetiese (verdedigende) prediking, m.a.w. prediking waarin die waarheid van God se Woord teen al die verskillende dwalings verdedig word. Boodskappe van hierdie aard help om 'n skerper definiëring van die waarheid te doen wanneer die kontrasterende situasie geskets word, naamlik dit wat die waarheid nie is en ook nooit kan wees ne.
'n Verdere Verweer teen Antichiliasme
Die volgende is 'n brief wat aan Ds. Hanan Viljoen gerig is na aanleiding van sy boek, Die Einddinge. Ds. Viljoen is 'n evangeliese man wat veral goeie werk gedoen het om morele standaarde in die land in stand te probeer hou. As 'n NG predikant het hy egter 'n antichiliastiese opleiding gehad en verkondig gevolglik 'n "kerklike" eskatologie waarin daar uit 'n Bybelse oogpunt geen plek vir die herstel van Israel na hulle eie land is nie, ook nie vir 'n letterlike slag van Armageddon nie en ook nie vir die duisendjarige vrederyk van Christus ná sy wederkoms nie.